Diari Oficial de la Generalitat Valenciana


Sumari del DOGV 4477, del 09-04-2003 (2003/3920)

ORDE de 14 de març de 2003, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat García Ibáñez, de Gandia (València).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/3920


Data del document
:   14-03-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Gandia
    * ensenyament privat
    * centre d'ensenyament

ORDE de 14 de març de 2003, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat García Ibáñez, de Gandia (València). [2003/3920]
  
L'expedient ha sigut iniciat a instància del representant de la titularitat del centre de nova creació denominat García Ibáñez, en sol·licitud d'autorització d'obertura i funcionament d'un centre per a impartir Cicles Formatius de Grau Mitjà i Superior.
  
La Direcció General de Centres Docents ha aprovat, mitjançant resolució 10 de setembre de 2002, la proposta d'instal·lacions i ús educatiu dels espais reflectits en els plànols presentats per a l'autorització del centre.
  
L'expedient ha sigut tramitat per la Direcció Territorial de Cultura i Educació de València i inclou informe favorable de la Unitat Tècnica de Construccions, i el compromís d'aportar, davant la Direcció Territorial de València, la relació de professors i titulacions respectives abans de l'inici de les activitats educatives corresponents.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 777/1998, de 30 d'abril (BOE de 08.05.98) pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament del centre docent privat que s'especifica en l'annex, atenent les característiques, ensenyaments i capacitat màxima que s'hi assenyalen.
  
Segon
  
La Direcció Territorial de Cultura i Educació de València establirà en el termini màxim de dos mesos i mitjançant resolució, el centre públic al qual el centre privat quedarà adscrit administrativament.
  
DISPOSICIONS ADDICIONALS
  
Primera
  
El centre, que no hi ha aportat la relació de professors i les titulacions respectives haurà de fer-ho davant la Direcció Territorial de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents, quedant, fins al seu compliment, ajornada la posada en funcionament del centre.
  
Segona
  
El centre ha de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Tercera
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 14 de març de 2003
  
El conseller de Cultura i Educació
  
MANUEL TARANCÓN FANDOS
  
ANNEX
  
Denominació genèrica del centre: Centre Privat de Formació Professional Específica
  
Denominació específica del centre: GARCÍA IBAÑEZ
  
Titular: Ana García Escrivá i Mª del Mar Ibañez Herrero
  
Domicili: C/ Juan Ramón Jiménez, 19-21
  
Localitat: Gandia. C.P: 46080
  
Província: València
  
Codi: 25365002
  
Ensenyaments i capacitat màxima que s'autoritza:
  
Cicles Formatius:
  
- Família Administració:
  
\* 1 unitat del Cicle de grau Mitjà de Gestió Administrativa, amb 22 llocs escolars, a impartir en torn de matí
  
\* 2 unitats del Cicle Superior d'Administració i Finances, amb 44 llocs escolars, a impartir en doble torn (un curs de matí i un curs de vesprada)
  
- Família Comerç i Màrqueting
  
\* 1 unitat del Cicle Superior de Gestió Comercial i Màrqueting, amb 22 llocs escolars, a impartir en torn de vesprada
  
- Família Informàtica:
  
\* 2 unitats del Cicle Superior de Desenrotllament d'Aplicacions Informàtiques, amb 44 llocs escolars, a impartir en doble torn (un curs pel matí i un curs per la vesprada).
  
Queda ajornada la posada en funcionament del centre fins que faça efectiu el que establix la disposició addicional primera de la present orde.